Diari Oficial de la Generalitat Valenciana


Sumari del DOGV 7018, del 07-05-2013 (2013/4180)

Notificació de la sentència dictada en el procediment de divorci contenciós número 126/2010.
--------------------------------------------------------------------------------------------

### Dades del document

Número de DOGV
:   7018

Data del DOGV
:   07-05-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/4180


Organisme emissor
:   Jutjat de Primera Instància i Instrucció Número 4 d'Elda

Tipus de document
:   Edicte

Notificació de la sentència dictada en el procediment de divorci contenciós número 126/2010. [2013/4180]  
Divorci contenciós 000126/2010-D  
De: Amanda Sánchez Zafra.  
Procurador: José Luis Gil Valero.  
Contra: Patrick Chimaobi Nwadike.  
En el present procediment de divorci contenciós 000126/2010, seguit a instàncies d'Amanda Sánchez Zafra contra Patrick Chimaobi Nwadike, s'ha dictat la sentència que, literalment, diu així:  
«Sentència número 19/2013  
Elda, 30 de gener de 2013  
M.ª Teresa Gómez Casado, jutgessa del Jutjat de Primera Instància i Instrucció número 4 dels d'esta ciutat i el seu partit judicial, he vist l'expedient relatiu al procediment de divorci esmentat amb el número 126/2010, a instància del procurador dels tribunals senyor Gil Valero, actuant en nom i representació d'Amanda Sánchez Zafra, amb l'assistència lletrada d'Antonia Pilar Ochoa Miralles, contra Patrick Chimaobi Nwadike, en situació de rebel·lia processal.  
  
Antecedents de fet  
Primer. La part actora va demanar el divorci al·legant la fonamentació jurídica que va estimar d'aplicació amb la finalitat de sol·licitar que, previ el tràmit legal corresponent, es dictara la corresponent resolució en forma de sentència en què es declarara la dissolució del matrimoni de les parts litigants per divorci.  
Segon. Admesa la demanda, per ajustada a les prescripcions legals, es trasllada a la part demandada, que no va contestar, per la qual cosa va ser declarada en situació de rebel·lia processal.  
Tercer. Es va assenyalar dia per a la celebració de la vista establida legalment. La tramitació es va cursar de conformitat amb el que disposen els articles 769 a 778 de la Llei d'Enjudiciament Civil, concretament prenent com a punt normatiu de referència els articles 774, 770 i 753 de la Llei d'Enjudiciament Civil. En esta es procedix a la pràctica de la prova proposada per les parts, a saber, la prova documental.  
  
  
Fonaments de dret  
Primer. La dissolució del matrimoni per divorci exigix, com a element essencial i determinant, la seua concreció per mitjà de la corresponent resolució judicial. Així les coses, el divorci no es concep com un mer acte de voluntat, sinó com una decisió de l'Estat jurisdiccionalitzada a través del poder judicial per mitjà de la tècnica legitimadora del procés, amb les seues vies procedimentals, i del dret material, que determina les seues causes, conseqüències, efectes i mesures, tant prèvies com posteriors (vid. articles 32.2, 117, 149 de la CE, 85 a 89 del CC, 748 a 755 i 769 a 777 de la LEC). S'ha de tindre en consideració la modificació legislativa estipulada pel nostre legislador per mitjà de la Llei 15/ 2005, de 8 de juliol.  
Tota realització jurisdiccional que tinga com a base els paràmetres jurídics del dret de família ha de concretar, valorar, ponderar, per a després decidir els efectes personals i econòmics que hauran de regir la cessació de la comunitat de vida que es pretén per les parts.   
Segon. La primera de les decisions que ha de prendre's de forma imprescindible i determinant per a les posteriors és la de la dissolució del matrimoni per divorci (vegeu els articles 85, 86 i 81 del CC). De l'estudi de la documental que consta en l'expedient es donen els requisits temporals que establix l'article 81 del Codi Civil. Així les coses, ha de decretar-se la dissolució per divorci del matrimoni constituït per Amanda Sánchez Zafra i Patrick Chimaobi Nwadike.  
Tercer. L'article 394 de la Llei d'Enjudiciament Civil establix que s'imposaran les costes a la part que haja vist rebutjades les seues pretensions. Este precepte s'exceptua en els processos de família ja que les relacions personals subjacents aconsellen minorar tot el possible la càrrega econòmica dels integrants. Per tant, no hi cap condemna en costes.   
  
  
Dispositiva  
De conformitat amb la normativa aplicada i els criteris i consideracions jurídiques establides, estime la demanda interposada segons la presentació i declare la dissolució per divorci del matrimoni format per Amanda Sánchez Zafra i Patrick Chimaobi Nwadike.  
  
No es fa especial pronunciament en matèria de costes.   
Contra la present resolució en forma de sentència es pot interposar recurs d'apel·lació en el termini de 20 dies, comptats des del següent de la notificació. Els recursos que, d'acord amb la llei, s'interposen contra la sentència no suspendran l'eficàcia de les mesures que s'hagueren acordat en esta. Ha de notificar-se la present sentència a totes les parts constitutives i ha de procedir-se a inscriure's en el registre civil.  
  
Per la present sentència, ho acorde, mane i firme, M.ª Teresa Gómez Casado, jutgessa del Jutjat de Primera Instància i Instrucció número 4 d'Elda i el seu partit judicial».  
I atés que el demandat, Patrick Chimaobi Nwadike, es troba en parador ignorat, expedisc este edicte a fi que li valga de notificació de forma deguda.  
  
Elda, 1 de febrer de 2013.- La secretària judicial: Sandra Escobar Navedo.